"Ҳтәылаҿы ашәарҭадара иадҳәалоу ауадаҩрақәа ирыцымлозар, ирыгхом. Анаука аҭыԥ ӷәӷәа ааннакылоит аҳәынҭқарра ашәарҭадара аиқәырхареи, аҳәынҭқарра аинтересқәеи рыхьчараҿы. Ҳамацара ҳакәым, адунеи аҿы аҳәынҭқаррақәа еиҿыркааижьҭеи аҵарадырреи аналитикеи аҳәынҭқарраҿы аԥхьагылара змаз хырхарҭоуп. Ҳара ҳҿы уи ахаҵгылара ишахәҭоу еиԥш иамаӡам. Аҳәынҭқарраҿы аус зуа рполитика амҩаԥгараҿы раԥхьа игылазароуп анаукатә знеишьа. Иарбан усбарҭазаалакгьы иҟазароуп аҵарауааи аналитикцәеи рхеидкылақәа, иара убас, иҟазароуп апроблема наукала иҭызҵаауа агәыԥқәа. Аҳәынҭкараҿы иахьа анаука аҵакы амаӡам, уи аҭахымшәа ахы мҩаԥнагоит. ас еиԥш азнеишьа анаука аусзуҩцәа ракәӡам изԥырхагоу, иара аҳәынҭқарроуп изԥырхагоу. Аҳәынҭқарра ашәарҭадара ҳара атанкқәеи, акосмоси, ракеталеи иаҳзыхьчаӡом, аха ахҭысқәа анализ ҟаҵаны ахымҩаԥгашьа ҳақәымшәар, ҳхы ҳзеиқәырхаӡом, уи азы апрогноз ҟазҵо аҵарауаа роуп", - ҳәа еиҭеиҳәеит Аҩӡба.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.